Sarči
Sarči (isp. Sarchí) – miestelis Kosta Rikoje, Alachuelos provincijoje, Centrinio slėnio vakaruose, Centrinės Kordiljeros papėdėje, 27 km į šiaurės vakarus nuo Alachuelos, tarp Gresijos ir Narancho. Valverde Vegos kantono centras. Yra bažnyčia, amatininkų turgus, botanikos sodas, didžiausias pasaulyje jautinis vežimas. Sarči yra svarbus amatų centras: gaminami vežimai, indai, baldai, dekoratyvūs dirbiniai, siuvami balnai.